บาทเปิด 32.89/91 ค่อนข้างนิ่ง
เงินบาทเปิด 32.89/91 ค่อนข้างนิ่งไม่มีปัจจัยใหม่-ใกล้หยุดยาว
29 ต.ค. 2565

เงินบาทเปิด 32.89/91 ค่อนข้างนิ่งไม่มีปัจจัยใหม่-ใกล้หยุดยาว
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.89/91 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 32.87/89 บาท/ดอลลาร์
วันนี้เงินบาทปรับตัวอ่อนค่าเล็กน้อย เป็นไปตามสกุลเงินในภูมิภาค แต่โดยภาพรวมเชื่อว่าในสัปดาห์นี้การเคลื่อนไหวจะค่อนข้างเงียบ เพราะใกล้เทศกาลวันหยุดคริสมาสต์และปีใหม่ 
"เช้านี้ตลาดค่อนข้างเงียบ ล่าสุดอ่อนค่าลงมาเล็กน้อยที่ระดับ 32.91/92 วันนี้คงแกว่งในกรอบเดิม ตลาดเงียบมาก เริ่มเข้าสู่ช่วง holiday ทั้งคริสมาสต์และปีใหม่ เมื่อคืนดาวโจนส์ก็บวกต่อเนื่อง ช่วงนี้ไม่มีตัวเลขอะไรสำคัญมาก" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 32.85-33.00 บาท/ดอลลาร์ โดยสกุลเงินอื่นๆ ในภูมิภาคก็มีแนวโน้มอ่อนค่าเช่นกันในช่วงนี้ แต่ไม่เคลื่อนไหวแบบหวือหวามากนัก